A mocsárban bújtatta el az ellopott bicikliket a tolvaj | teol.hu | Kék hírek, bulvár | Tolna megyei hírek
A mocsárban bújtatta el az ellopott bicikliket a tolvaj
2017. június 14. 15:38
Kaposszekcső-Dombóvár |
Amit nem tudott értékesíteni a 25 éves dombóvári férfi, azt az iszapba rejtette el.
A felugró ablakban beírhatod véleményedet is, és ha épp nem vagy bejelentkezve, egyben azt is megteheted. Egy dombóvári férfi tett feljelentést a rendőrségen, mivel ismeretlen tettes 2017. márciusában ellopta a kerékpárját a helyi vasútállomásról, melyet később, május 15-én egy pécsi áruház mellett megtalált.
A rendőrök a kerékpárt egy pécsi férfitól foglalták le, akit tanúként hallgattak ki, melynek során elmondta, hogy a biciklit nemrégiben vette a városban. A cikk a hirdetés után folytatódik
A nyomozás eredményeként a rendőrök azonosították a lopás feltételezett elkövetőjét, egy 25 éves dombóvári lakost. A férfit gyanúsítottként hallgatták ki több rendbeli lopás vétség, lopás bűntett, valamint lopás vétség kísérlet elkövetésének megalapozott gyanúja miatt.
Kihallgatása során beismerte, hogy több kerékpárt is ellopott Dombóvárról és Pécsről is, majd elmondta, hogy azokat hova rejtette, illetve kiknek adta.
A férfinál végzett házkutatás során több kerékpárt is találtak a rendőrök, egy további kerékpárt egy mosdósi férfitól foglaltak le, a többit pedig egy Kaposszekcső és Dombóvár közötti mocsaras területről emelték ki a Katasztrófavédelem munkatársainak segítségével.
Az ügyben a további eljárást a Dombóvári Rendőrkapitányság Nyomozó Alosztálya folytatja le. Bűnügyek